Īvande vald

Īvande vald (läti keeles Īvandes pagasts) on vald Lätis Kuldīga piirkonnas. Vald piirneb sama piirkonna Ēdole, Gudenieki, Kurmāle, Padure ja Alsunga vallaga.

Valla pindala on 71 km². 2016. aasta seisuga elas seal 396 inimest. Valla keskus on Īvande küla. Vallavanem on Anda Upleja.

Tuntud inimestest on vallast pärit kirjanik Mārtiņš Kalndruva.

 Ajalugu 

Agraarreformi eel kuulusid valla aladel Heykingitele Lielīvande mõis, Īvande kirikumõis ja Vecmuiža poolmõis – kokku 1246,1 ha maad. Deksne mõisale kuulus 282 ha maad, Mazīvande ja Apuzese mõisale 413 ha maad ja Todaiži mõisale 354 ha maad.Latviešu konversācijas vārdnīcas VII. sējuma 13 605 sleja Aastal 1935 oli valla pindala 78,1 km² ja seal oli 1201 elanikku.  

Aastal 1945 moodustati vallas Īvande ja Kursa külanõukogu, aastal 1949 aga vald likvideeriti. Aastal 1954 liideti Kursa külanõukoguga likvideeritavad Īvande külanõukogu ja Planīca külanõukogu. Aastal 1960 liideti Kursa külanõukogu sovhoosi «Vilgāle» maad Kurmāle külanõukoguga. Aastal 1965 nimetati Kursa külanõukogu ümber Īvande külanõukoguks. Aastal 1977 see likvideeriti ja liideti Ēdole külanõukoguga. Aastal 1992 eraldus Īvande vald Ēdole vallast. 2009. aastast kuulub vald Kuldīga piirkonda.

 Kaitstavad objektid 

Kultuurimälestistest on riikliku kaitse all Īvande vesiveski ja selle ümbruskond, Īvande luteri kirik, Lielīvande mõisakompleks (sealhulgas tall, ait, vana elumaja trepp ja uus elumaja) ning Vecmuiža ehk Īvande linnamägi.

Tähtsaim jõgi Vanka jõgi. Looduskaitse all on Īvande lehis ja üks nimetu põline tamm valla põhjaosas.

Asustus

Aastal 2011 elas vallas 460 lätlast, 27 venelast, 12 valgevenelast ja 2 leedulast.Ethnic composition of Latvia 2011 

Valla külad:

 Küla  Küla tüüp  Elanike arv  Apuzes  mazciems  13 (2005) Īvande  ciems  86 (2025) Mazīvande  mazciems  23 (2005) Todaiži  mazciems  14 (2005) Upītes  mazciems  29 (2005)
Ülejäänud valla elanikud elasid külade koosseisu mitte kuuluvates taludes. 

 Viited 

 Välislingid 
Valla koduleht (läti keeles)

Kategooria:Läti vallad
Kategooria:Kuldīga piirkond